Adobe Inc.

Adobe Inc. je američka softverska kompanija sa sedištem u San Hozeu (eng. San Jose) Kalifornija, Sjedinjene Američke Države. Kompanija Adobe osnovana je u decembru, 1982. od strane Džona Varnoka (engleski: John Warnock) i Čarlsa Džiškija (engleski: Charles Geschke), koji su osnovali vlastitu kompaniju nakon napuštanja Xerox PARC sa prvenstvenim ciljem da razviju i prodaju svoj računarski jezik za opis stranice PostScript. Već 1985. godine kompanija Apple Computer je licencirala njihov programski jezik PostScript za upotrebu u svojim verzijama laserskih štampača, što je dovelo do prave revolucije računarskog izdavaštva i neverovatno brzog rasta kompanije Adobe. Ova kompanija je kroz svoju istoriju bila fokusirana na razvoj multimedija a u poslednje vreme je više okrenuta razvoju softvera za Internet aplikacije. Od avgusta 2009, Adobe Systems ima 7.564 zaposlenih, od kojih oko 40% radi u San Hozeu. Proizvodi kompanije Adobe Desktop softveri Adobe Photoshop, Adobe InDesign, Adobe Illustrator, Adobe Fireworks, i Adobe Soundbooth Server softveri Adobe ColdFusion, Adobe Content Server i Adobe LiveCycle Enterprise Suite Formati Portable Document Format (PDF), PDF-ov prethodnik PostScript, ActionScript, Shockwave Flash (SWF) i Flash Video (FLV) Web-hosting usluge Adobe Kuler, Photoshop Express, i Acrobat.com Web dizajn softveri Adobe Dreamweaver, Adobe Contribute i Adobe Flash Video uređivanje i vizuelni efekti Adobe Premiere Pro i Adobe After Effects eLearning softveri Adobe Captivate Reference Vanjske veze Zvanični sajt